b'\n_START_ARTICLE_\nJustus Claproth\n_START_SECTION_\nLiv og virke\n_START_PARAGRAPH_\nClaproth promoverte 1754 i G\xc3\xb6ttingen og virket der fra 1759 som professor og manufakturdommer. Senere fikk han tittel som kongelig-storbritannisk og kurfyrstelig-braunschweig-l\xc3\xbcneburgsk hoffr\xc3\xa5d._NEWLINE_I 1774 offentliggjorde han et skrift med tittelen Eine Erfindung, aus gedrucktem Papier wiederum neues Papier zu machen. Der forteller Claproth om fors\xc3\xb8k han hadde foretatt sammen med papirmakeren Johann Engelhard Schmid (1736\xe2\x80\x931811) fra Klein Lengden ved G\xc3\xb6ttingen i hans m\xc3\xb8lle for \xc3\xa5 f\xc3\xa5 fremstilt nytt skrivepapir fra trykt brukt papir. Trykksverten vasket de ut ved hjelp av terpentinolje og rhassoul.'